מכינת גוונא

מכינת גוונא היא מכינה קדם צבאית חצי שנתית השוכנת בקיבוץ קריית ענבים. המכינה נוסדה בשנת 2023 כמענה ליוצאי ויוצאות החברה החרדית (חרדים לשעבר) המעוניינים להשתלב בצבא ובחברה הישראלית ולהוות חלק אינטגרלי בתוכה.

פועלת בשיתוף רשת מכינות מח"ר (מכינות חברתיות רב תרבותיות) תחת הסוכנות היהודית.

 רקע 
מדי שנה יוצאים מהמגזר החרדי כ-4,200 אנשים ונשים. רובם צעירים בגילאי 18–23 אשר מבקשים להשתלב בצבא, בהשכלה גבוהה ובשוק העבודה הישראלי. לרשות היוצאים והיוצאות עומדות מגוון רחב של עמותות וארגונים הנותנים מענה רחב בנושאים כגון דיור זמני או ארוך טווח, לימודים מסובסדים, השלמת בגרויות, סיוע כלכלי, ייעוץ רגשי ועוד.

עם זאת המענה אינו מושלם ורבים מיוצאי החברה החרדית נאלצים להתמודד עם מציאות של עול כלכלי ופערים תרבותיים והשכלתיים מול המגזר החילוני והדתי, ובחלק מהמקרים מתמודדים עם נתק משפחתי עקב אי קבלת ההורים את יציאתם מהחברה החרדית. לשם כך בשנת 2023 הוקמה מכינת גוונא, מטרתה היא לתת לאותם הצעירים מעטפת כוללת ומענה מדויק בעבורם ולהוות גשר בין העולם החרדי לישראלי.

במסגרת המכינה חצי שנתית, אשר פועלת בשיתוף הסוכנות היהודית ועמותת יוצאים לשינוי, החניכים מקבלים מענה והכוונה בכל הדרוש. מגורים מלאים, לימודים מגוונים, הכנה לקראת השירות הצבאי, מסעות וטיולים, הכרות עם אוכלוסיות שונות, התנדבויות ועוד.

נכון לשנת 2026 המכינה הפעילה 3 מחזורים ארוכים ו-6 קצרים.

 התוכנית הארוכה והקצרה 
 תוכנית ארוכה – שישה חודשים 
בתוכנית עיקרית זו המתפרסת על פני שישה חודשים (ספטמבר-פברואר) מעבירה המכינה את חניכיה בדרך המאפשרת התפתחות אישית, רכישת כלים לחיים, עיצוב הזהות והערכים האישיים, הכנה פיזית ומנטלית לשירות בצה"ל / שירות לאומי. במהלך חצי השנה החניכים מנהלים חיי קבוצה משותפים, מכירים זרמים מגוונים בחברה הישראלית, מבקרים בנקודות ציון לאומיות חשובות ולמדים על תחומים כמו ציונות, יהדות, פילוסופיה, התנהלות כלכלית, אמנות ועוד.

המכינה שמה דגש בהעברת ידע ועזרה לחניכה בכל נושאי הגיוס. החל מהצו הראשון, יום המאה, מיונים, חשיפה ליחידות השונות, פגישות עם אנשי צבא, בעלי תפקידים ועוד וזאת על מנת להביא לחשיפה המקסימלית עבור הצעירים שרובם אינם מכירים את העולם הצבאי. כמו כן, במכינה מועברים אימונים גופניים פיזיים ומנטליים כגון - כושר קרבי, קרב מגע, ועוד.

המכינה בראשות הצוות והחניכים עצמם מוציאים סדרות וטיולים להכרת הארץ והחניכים מתנדבים בחקלאות, ארגוני חסד ועוד, בקיבוץ ובשאר חלקי הארץ.
ממוזער|מחזור ב' וצוות יענקי במסע אלונקות סמוך לשדה בוקר.

 תוכנית קצרה – חודש אחד 
תוכנית זו קצרה יותר, ממוקדת יותר ואינטנסיבית יותר אשר מתרכזת בעיקר בהכנה פיזית ומנטלית לצבא ואורכה כחודש אחד בלבד. תוכנית זו מיועדת עבור צעירים חרדים לשעבר שתאריך גיוסם קרוב.
התוכנית מתקיימת 3 פעמים בשנה לקראת כל מחזור גיוס (מרץ, יולי ונובמבר) ונמשכת כ־4 שבועות בתנאי מגורים מלאים. במהלכם החניכים מתגבשים, עוברים אימוני כושר קרבי, קרב מגע ועוד ומתמודדים מול אתגרים פיזיים ומנטליים המכינים אותם לחיים בכלל ולכשירות השירות הצבאי בפרט.

 שמות הצוותים 
החל מהמחזור הראשון הקצר (מיטלמן) בשנת 2023 החלה מסורת במכינה והיא לקרוא לכל מחזור על שם חייל צה"ל שנפל במהלך שירות – בדרך כלל אשר הגיע מרקע חרדי – להקדיש את המסעות והפעילויות השונות ובכך להנציח את זכרו בתוך שאר חללי מערכות ישראל.

 מחזורים ארוכים 
 מחזור ב' – צוות אורי, על שם אורי דנינו.
 מחזור ג' – צוות הלל, על שם יעקב הלל.

 מחזורים קצרים 
 קצרה ראשונה: צוות מיטלמן, על שם דוד מיטלמן.
 קצרה שנייה: צוות מיימון, על שם יהונתן מיימון.
 קצרה שלישית: צוות יענקי, על שם יעקב קרסינסקי.
 קצרה רביעית: צוות אוראל, על שם אוראל משה.
 קצרה חמישית: צוות רווה, על שם מוטי רווה.

 קישורים חיצוניים 







הערות שוליים

גוונא
קטגוריה:יוצאים בשאלה